ПРОКЛИТИКЕ И ЕНКЛИТИКЕ

Поред речи које имају акценте постоје и речи које немају властити акценат. Речи које немају сопствени акценат, него се спајају у фонетску целину са суседном наглашеном речју, називају се клитике. Деле се на:

1) проклитике,

2) енклитике.

Проклитике

То су речи које немају сопствени акценат и које чине акценатску целину са речју иза себе, тј. стоје (пишу се и изговарају) испред наглашене речи. Проклитике су пре свега предлози, и то сви који су једносложни (до, из, на, од, у, за итд.), уз то и понеки двосложни (нпр. око, преко, према). Такође су проклитике понеки везници, као а, да, док, и, јер, а уз неке глаголе и одрична речца не (нпр. не излазим).

Примери проклитика:

• до сутра

• на столу

• не пада

• око куће

• у суботу

Енклитике

Под енклитиком се подразумева реч која нема сопствени нагласак, него чини акценатску целину са речју испред себе, тј. стоји (пише се и изговара) иза наглашене речи.

Примери енклитика:

• ми смо

• покажи му

• рећи ћемо

• спавао бих

• вратио се

• Јелена и Ивана, моје добре другарице, су дошле малопре.

Треба рећи:

• Јелена и Ивана, моје добре другарице, дошле су малопре.

У случају да се само жели истаћи да јесу дошле, треба употребити наглашен глаголски облик:

• Јелена и Ивана, моје добре другарице, јесу дошле.